 Dad badan ayaa ku dooda in Facebook oo lacag laga dhigaa ay tahay habka ugu fiican ee bartan looga dhigi karo mid xakamaysan oo aanay cid kastaa xubin ka noqon, sida oo kale dadka facebook u adeegsada xogaha xasaasiga ah ayaa aaminsan in xayeysiisyada facebook ay khatar ku yihiin sirahooda, maadaama oo Fayras la soo raacin karo ama dad ujeeddo kale lihi soo dhex mari karaan, sidaa awgeed in qofka lacag yar laga qaadaa ay caawin doonto in uu shirkadda xaq ugu yeesho in aan isaga xayeysiisyadaas loogu soo dirin boggiisa. 